লং লাচি
লং লাচি (অনু. লবঙ্গ ও এলাচ) হচ্ছে ২০১৮ সালে মুক্তিপ্রাপ্ত ভারতীয় পাঞ্জাবী ভাষার একটি প্রণয়ধর্মী চলচ্চিত্র। চলচ্চিত্রটি পরিচালনা করেছেন আম্বরদীপ সিং এবং প্রযোজনা করেছেন নীরু বাজওয়া। এতে কেন্দ্রীয় চরিত্রে অভিনয় করেছেন নীরু বাজওয়া, আম্বরদীপ সিং ও এমি ভির্ক। লং লাচির "শিরোনাম সঙ্গীত" ও "রূহ দে রুখ" গান দুটি ব্যপক জনপ্রিয়তা লাভ করে। চলচ্চিত্রটির শিরোনাম সঙ্গীত প্রথম ভারতীয় গান হিসাবে ইউটিউবে ১০০ কোটি বার দেখার মাইলফলক অতিক্রম করে।